CELEX: 62021TN0413
Language: sl
Date: 2021-07-10 00:00:00
Title: Zadeva T-413/21: Tožba, vložena 10. julija 2021 – Feralpi/Komisija

25.10.2021   
            
            
               SL
            
            
               Uradni list Evropske unije
            
            
               C 431/40
            
         
      Tožba, vložena 10. julija 2021 – Feralpi/Komisija
      (Zadeva T-413/21)
      (2021/C 431/48)
      Jezik postopka: italijanščina
      
         Stranki
      
      
         Tožeča stranka: Feralpi Holding SpA (Brescia, Italija) (zastopnika: G. Roberti in I. Perego, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  (i) Uniji, ki jo zastopa Komisija, na podlagi člena 266, drugi odstavek, člena 268 in člena 340, drugi odstavek, PDEU naloži povračilo škode, ki je tožeči stranki nastala, ker Komisija ni plačala zamudnih obresti na znesek globe, dolgovanih zaradi izvršitve – v skladu s členom 266 PDEU – razveljavitvene sodbe Sodišča z dne 21. septembra 2017, C-85/15 P, in ki bi morala znašati:
                  
                              (a)
                           
                           
                              znesek zamudnih obresti, dolgovanih od globe v višini 10 250 000,00 EUR, ki jo je tožeča stranka začasno plačala, za obdobje od 4. marca 2010 do 26. oktobra 2017, določen na podlagi obrestne mere, ki jo Evropska centralna banka (ECB) uporablja za refinanciranje z dne 1. marca 2010 (to je 1 %), povišane za tri odstotne točke in pol, pri čemer se ta znesek zmanjša za že prejete bančne obresti v višini 3 204 301,82 EUR, ali podredno, določen na podlagi obrestne mere, ki jo Splošno sodišče šteje za primerno;
                           
                        
                              (b)
                           
                           
                              znesek zamudnih obresti na znesek iz točke (a) za obdobje od 26. oktobra 2017 do datuma dejanskega plačila, ali podredno, od 16. marca 2021 do datuma dejanskega plačila, določen na podlagi obrestne mere iz točke(a), ali podredno, določen na podlagi obrestne mere, ki jo Splošno sodišče šteje za primerno;
                           
                        
            
                  —
               
               
                  (ii) v skladu s členom 263, četrti odstavek, PDEU odločbo, vsebovano v dopisu Komisije, Generalni direktorat za proračun, z dne 30. aprila 2021 (Ref. Ares(2021)2904279), s katerim je ta zavrnila zahtevek družbe Feralpi Holding S.p.A. z dne 16. marca 2021 za povračilo zgoraj navedenih obresti, razglasi za nično;
               
            
                  —
               
               
                  (iii) Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev odškodninskega zahtevka navaja en sam tožbeni razlog, ki se nanaša na to, da je Komisija na podlagi nepogodbene odgovornosti v skladu s členom 266, drugi odstavek, členom 268 in členom 340, drugi odstavek, PDEU zavezana tožeči stranki plačati odškodnino, sestavljeno iz zneska zamudnih obresti, dolgovanih od zneska globe, ki ji je bila povrnjena zaradi izvršitve – v skladu s členom 266 PDEU – razveljavitvene sodbe Sodišča z dne 21. septembra 2017, C-85/15 P, in iz zneska zamudnih obresti, dolgovanih od tega zneska.
      Tožeča stranka v utemeljitev zahtevka za razglasitev ničnosti navaja tri razloge.
      
                  1.
               
               
                  Prvi tožbeni razlog: pomanjkljivost obrazložitve
                  
                              —
                           
                           
                              V zvezi s tem se zatrjuje, da iz obrazložitve sporočila Generalnega direktorata za proračun niso razvidno, zakaj ta meni, da je zahtevek tožeče stranke zastaral.
                           
                        
            
                  2.
               
               
                  Drugi tožbeni razlog: kršitev člena 266 PDEU in člena 46 Statuta Sodišča
                  
                              —
                           
                           
                              V zvezi s tem se zatrjuje, da določitev datuma, od katerega Generalni direktorat za proračun šteje, da je začel teči zastaralni rok, temelji na napačni razlagi člena 266 PDEU in člena 46 Statuta Sodišča.
                           
                        
            
                  3.
               
               
                  Tretji tožbeni razlog: kršitev in napačna uporaba člena 266 PDEU, Uredbe št. 966/2012 (1) in Uredbe št. 1268/2012. (2)
                  
                  
                              —
                           
                           
                              V zvezi s tem se zatrjuje, da se je Generalni direktorat za proračun skliceval na predpis, ki ne velja več, ter da je treba upoštevne določbe Uredbe št. 966/2012 in Uredbe št. 1268/2012 vsekakor uporabiti v skladu s členom 266 PDEU ter da Komisije ne odvezujejo obveznosti, ki izhaja iz zadnjenavedenega člena.
                           
                        
            
         (1)  Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL 2012, L 298, str. 1).
      
         (2)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije 2012, L 362, str. 1).